laion/Wikipedia-Exotic huggingface dataset:
Ave Maria (שוברט)

"Ellens dritter Gesang" (‏"Ellens Gesang III", ד. 839, אופ. 52, מס' 6, 1825) באנגלית: "Ellen's Third Song", הולחן על ידי פרנץ שוברט בשנת 1825 כחלק מאופ. 52, יצירה המורכבת משבעה שירים שנלקחו מסיפורו של וולטר סקוט משנת 1810, The Lady of the Lake, שתורגם באופן חופשי לגרמנית. זוהי אחת מיצירותיו הפופולריות ביותר של שוברט. מעבר לשיר כפי שהלחין במקור שוברט, לעיתים קרובות הוא מבוצע ומוקלט על ידי מוזיקאים רבים בשם "Ave Maria" (השם הלטיני המקביל לתפילה "אווה מריה", וגם מילות הפתיחה והפזמון של השיר של אלן; שיר שהוא עצמו תפילה למריה הבתולה), בעיבודים מפושטים מוזיקלית ועם מילים שונות, שאינן זהות בדרך כלל להקשר המקורי של השיר. "Ave Maria" עובד בשלוש גרסאות שונות לפסנתר בידי פרנץ ליסט; מלחין ופסנתרן הונגרי ממוצא גרמני. "Ave Maria" (בעברית: "מָרִיָּה הַקְּדוֹשָׁה") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום אוסף השני שלה, Classics. השיר יצא לאור בשנת 2001, כסינגל השני מתוך אלבום האוסף, על ידי חברת התקליטים אנג'ל רקורדס. הפקתו המחודשת נעשתה בידי פרנק פיטרסון. כאשר הופץ ברחבי העולם, צורף אליו השיר "Lascia Ch'io Pianga". בהפצה נוספת, צורף אליו השיר "Winter Light". השיר "Ave Maria" הולחן על ידי פרנץ שוברט בשנת 1825 כחלק מאופ. 52, יצירה המורכבת משבעה שירים שנלקחו מסיפורו של וולטר סקוט משנת 1810, The Lady of the Lake, שתורגם באופן חופשי לגרמנית. במרוצת השנים, הקליטה אותו ברייטמן וכללה אותו באלבומים כדוגמת: Classics‏ (2001), ו-Classics: The Best of Sarah Brightman ‏(2006). פרק זמן לצאתה, עלתה גרסתה של ברייטמן לספוטיפיי, שם הצליחה לצבור 0.6 אלף השמעות. "Ave Maria" זכה להצלחה רבה במצעדי הבילבורד כאשר הגיע למקום התשיעי במצעד השירים הקלאסיים הדיגיטליים. מדיה וקבצים בנושא Ave Maria בוויקישיתוף מידע על היצירה "Ave Maria" באתר מיוזיק בריינז מידע על הקומפוזיציה "Ave Maria" באתר AllMusic גרסאות נוספות ל"Ave Maria" באתר SecondHandSongs Ave Maria, באתר אנציקלופדיה בריטניקה (באנגלית) Why Liszt Wrote Multiple "Ave Maria"s, Interlude, ‏2015-12-08 (באנגלית אמריקאית) Walter Scott, Adam Storck, Das Fräulein vom See. Ein Gedicht in sechs Gesängen, Essen: G.D. Badeker, 1819 Sir Walter Scott, The Lady of the Lake Classics, 2001-01-01, נבדק ב-2022-01-30 Sarah Brightman - Ave Maria (באנגלית), נבדק ב-2022-01-30 Sarah Brightman - Winterlight / Ave Maria (באנגלית), נבדק ב-2022-01-30 Sarah Brightman - Classics, Discogs (באנגלית) Classics - The Best Of Sarah Brightman, 2006-01-01, נבדק ב-2022-01-30 Ave Maria, 2013-04-16, נבדק ב-2022-01-30 Sarah Brightman, Billboard (באנגלית אמריקאית)
המסעדה של אליס

המסעדה של אליס (באנגלית: Alice's Restaurant ) הוא סרט קולנוע אמריקאי משנת 1969 בבימויו של ארתור פן, עם ארלו גאת'רי, פאט דיוק וריצ'רד ברודריק בתפקידים הראשיים. התסריט מבוסס על השיר "המסעדה של אליס" (אנ') מאת ארלו גאת'רי שמתאר באופן קומי את חייו עם צעירים היפים הדוגלים באהבה חופשית ועישון סמים ואת התנגדותו לשרת בצבא במלחמת וייטנאם. ארתור פן היה מועמד לפרס אוסקר לבימוי הטוב ביותר. ארלו גאת'רי היה מועמד לפרס באפט"א למוזיקה הטובה ביותר בסרט. ונאבל הרנדון וארתור פן היו מועמדים לפרס גילדת הכותבים של אמריקה לתסריט דרמה. ארלו גאת'רי (ארלו גאת'רי בתפקיד עצמו) מתייצב בלשכת גיוס ומנסה להתחמק מהגיוס בטענה שבמשפחתו יש חולים במחלת הנטינגטון. טענתו נדחית ועד לקבלת צו גיוס הוא נוסע לבית ספר למוזיקה במונטנה משם הוא נזרק בגלל התנהגות פרועה וכן נזרק ממסעדה מפני שהמקומיים לא סובלים את ההיפי הזה עם השיער הארוך. הוא מחליט לחזור לחבריו בחוף המזרחי ובינתיים הוא מבקר את אביו הזמר וודי גאת'רי (ג'וזף בולי) המאושפז בגלל מחלת הנטינגטון ואינו מדבר. כדי לעודד אותו מגיע פיט סיגר ושר שיר עם כשהוא מלווה עצמו בבנג'ו ואחר כך מצטרף אליו ארלו בשיר נוסף. ארלו מגיע לחבריו ריי ברוק (ריצ'רד ברודרק) ואשתו אליס שרכשו כנסייה נטושה והקימו שם מושבת היפים. הוא מוצא שם את חברו רוג'ר (גאוף אואטלו) ואת שלי (מייקל מקלנתן) שחזר זה עתה מטיפול גמילה. לפרנסתם פותחים ריי ואליס מסעדה קטנה בעיירה סטוקברידג' במסצ'וסטס (אנ'). לאחר מסיבה גדולה בחג ההודיה מתבקש ארלו לפנות את ערימת האשפה הגדולה. הוא ורוג'ר מעמיסים את האשפה על רכב הפולקסוואגן כדי לזרקה במטמנה העירונית שהייתה סגורה באותו יום. הם זורקים אותה במקום אחר ואזרחים מדווחים על כך לשוטר היחיד בעיירה - ויליאם אובנהיין "אובי" (ויליאם אובנהיין בתפקיד עצמו). "אובי" מצא באשפה מכתב ממוען לארלו וזה אינו מכחיש שהוא זרק את האשפה. "אובי" עושה מזה עניין גדול - הוא אוזק את ארלו ורוג'ר, ומכניס אותם למעצר משם הם משוחררים בערבות של אליס עד למשפט. "אובי" מזעיק שוטרים נוספים לחקירה, מצלם 27 צילומים בצבע כדי להציג אותם לשופט אבל מתברר שהשופט (ג'יימס הנון) עיוור... הם משתחררים עם קנס של 25 דולר לכל אחד. כעת נקרא ארלו לבדיקות בלשכת גיוס ומנסה בכל כוחו להשתחרר מגיוס לצבא שהורג אזרחים בווייטנאם. הוא "עובד" על הפסיכיאטר ללא הצלחה עד שמגלים שיש לו "עבר פלילי" וכי ישב במעצר. הוא משוחרר מהגיוס ופרטיו נשלחים לוושינגטון די. סי. ל-COINTELPRO המטפל בגורמים חתרניים... רוג'ר חוזר לסמים ונהרג בתאונת אופנוע. כדי להרים את המורל מארגנים ריי ואליס "חתונה היפית" בכנסייה. כולם שותים, מעשנים ורוקדים. לבסוף מגלה ריי שבתוכניתו למכור את הכנסייה ובכסף לקנות חלקה בורמונט ולהקים שם מושבה של היפים. כולם עוזבים בחוסר רצון את הכנסייה ורק אליס נשארת ומתבוננת בעוזבים כשברקע נשמע השיר "המסעדה של אליס" בקולו של ארלו. "המסעדה של אליס", במסד הנתונים הקולנועיים IMDb (באנגלית) "המסעדה של אליס", באתר נטפליקס "המסעדה של אליס", באתר AllMovie (באנגלית) "המסעדה של אליס", באתר Rotten Tomatoes (באנגלית) "המסעדה של אליס", במסד הנתונים הקולנועיים KinoPoisk (ברוסית) המסעדה של אליס, באתר TCM קדימון למסעדה של אליס, באתר יוטיוב פיט סיגר וארלו גאת'רי שרים במסעדה של אליס, באתר יוטיוב ארלו גאת'רי שר המסעדה של אליס, באתר יוטיוב
קינדרדייק

קינדרדייק (בהולנדית: Kinderdijk) הוא כפר הנמצא במחוז דרום הולנד שבהולנד. הכפר ממוקם כ-15 קילומטרים מזרחית לרוטרדם. הכפר ממוקם בפולדר אלבלאסרווארד (Alblasserwaard) אשר במפגש הנהרות לק ונורד. על מנת לנקז את עודף המים של הפולדר הוקמה בשנת 1740 במקום מערכת הכוללת 19 טחנות רוח. זהו אוסף טחנות הרוח הישנות הגדול ביותר בהולנד. טחנות הרוח של קינדרדייק הן מאתרי התיירות הפופולריים ביותר בהולנד. בשנת 1997 הוכרזו טחנות הרוח בקינקרדייק כאתר מורשת עולמית על ידי ארגון אונסק"ו. טחנת רוח פעילה טחנות רוח של קינדרדייק תצלום של השקיעה בקינדרדיק טחנות הרוח של קינדרדיק טחנות הרוח של קינדרדיק לאורך התעלה הראשית אתר הבית של העיר קינדרדייק, באתר Kinderdijk, ‏30 באוגוסט 2022 קינדרדייק - מסלול קסום בין טחנות הרוח העתיקות, באתר amsterdam.org.il קינדרדייק (ארץ תחנות הרוח), באתר למטייל מהו כפר טחנות הרוח קינדרדייק?, באתר אנציקלופדיה אאוריקה ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
אפטאון (שיקגו)

אפטאון (באנגלית: Uptown) הוא אחד מ-77 תתי-אזורים (אנ') של העיר שיקגו, אשר נמצא בחלק הצפון מזרחי של העיר. אפטאון נתחם בשדרת פוסטר בצפון, בימת מישיגן במזרח, ברחוב מונטרוז ופארק אירווינג בדרום, ברחוב רייבנסווד וברחוב קלארק במערב. אטרקציות תיירות בולטות באזור זה כוללות בין היתר את מוזיאון הקהילה השוודית-אמריקנית, מוזיאון מלחמת וייטנאם, תיאטרון הריביירה, חוף מונטרוז, מקום הבילוי ההיסטורי "The Green Mill", ובית הקברות ההיסטורי והמפורסם ביותר של שיקגו "גרייסלנד". שכונת אנדרסונוויל, אשר מהווה את מרכז הקהילה השוודית של שיקגו, ממוקמת באזור זה של העיר מקום הבילוי הנודע וההיסטורי "The Green Mill" אשר ידוע במופעי הג'אז ואשר אותו נהגו לפקוד הגנגסטרים של שיקגו חוף מונטרוז מארינת מונטרוז בית הקברות ההיסטורי "גרייסלנד" "Map of Uptown" (PDF). City of Chicago. נבדק ב-2011-01-11. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אייל ברקאי

אייל ברקאי (נולד ב-16 באוקטובר 1972). הוא שדרן רדיו ישראלי, קריין פרסומות ותקליטן. ברקאי החל את דרכו הרדיופונית בתחנת הרדיו הפיראטית "רדיו 2", בה שידר תוכנית יומית. באותה תקופה, "רדיו 1", התחנה המתחרה, הפסיקה את שידוריה על מנת להשתתף במכרז להפעלת הרדיו האזורי של הרשות השנייה לטלוויזיה ולרדיו ולזכות בזיכיון על אזור חיפה והקריות. כאשר זכתה במכרז והחלה לשדר בשם חדש - רדיו חיפה, הצטרף ברקאי לצוות השדרנים. ברקאי הגיש מגוון תוכניות לקהלי יעד שונים, בהן תוכניות נוער, מגזין לנשים, תוכנית בוקר ותוכנית ששידרה בעיקר מוזיקה משנות ה-80. הוא הגיש את התוכנית "זיג-זג" לצד ליהי שלו ולצד המיסטיקאית ריקי קיטרו. ברקאי כתב את הספר "סקס, שקרים ומיקרופון" המבוסס על מונולוגים מהתוכנית שהגיש ברדיו חיפה, "ברקאי לנשים בלבד". בעבר הוא הנחה עשרות ערבי נשים וטקסים, והיה קריין של מחלקת הפרומו של הערוץ הראשון. בדצמבר 2014 עזב את רדיו חיפה לאחר 19 שנים והחל לעבוד בתחנת הרדיו ״צפון ללא הפסקה״ מבית ״רדיו ללא הפסקה״, שם הגיש את מגזין הבוקר ״ברקאי ללא הפסקה״ כל בוקר בין 9:00-12:00. באפריל 2015, ביקש לצאת לחופשה שממנה לא שב. מאז ועד היום לא ניתן להשיגו, ולא ידוע מקום הימצאו. אולם באוקטובר 2016 שודרה בחדשות 2 כתבה אשר עסקה בברקאי ובהיעלמותו, אשר כללה גם ריאיון קצר עמו באמצעות שיחת וידאו ממקום מסתורו. אתר הבית הרשמי של אייל ברקאי עמוד השדרן באתר רדיו חיפה חדשות 2, ‏לאן נעלם השדרן אייל ברקאי?, באתר ‏מאקו‏, 1 באוקטובר 2016
תהילים מ"א

תהילים מ"א הוא המזמור הארבעים ואחד בספר תהילים (לפי המספור בוולגטה ובתרגום השבעים, המזמור ממוספר כמזמור ה-40) ועוסק בתפילה להגנה מפני אויבים ובתודה על ההצלה. זהו המזמור האחרון בספר הראשון של תהילים, ופסוקו האחרון הוא חתימה לספר כולו. יש האומרים כי אמירת הפרק היא סגולה להצלה בספינה מזמור מ"א מורכב מארבע עשרה פסוקים, ומחולק לשלושה חלקים עיקריים: אשרי מי שילמד את הלקח מניסיונו הדל של המשורר "אַשְׁרֵי מַשְׂכִּיל אֶל דָּל"(ב). אשריו, כי כך גם הוא יוכל לזכות לרפואה כמו המשורר:"ה' יִסְעָדֶנּוּ עַל עֶרֶשׂ דְּוָי כָּל מִשְׁכָּבוֹ הָפַכְתָּ בְחָלְיוֹ"(ד). כשהיה המשורר חולה הוא התפלל:"ה' חָנֵּנִי רְפָאָה נַפְשִׁי כִּי חָטָאתִי לָךְ"(ה). ובאותו זמן האויבים רק חיכו שהוא ימות וזממו מזימות כנגדו: "מָתַי יָמוּת וְאָבַד שְׁמוֹ..."(ו) "יַחַד עָלַי יִתְלַחֲשׁוּ כָּל שֹׂנְאָי עָלַי יַחְשְׁבוּ רָעָה לִי"(ח). אבל החלמתו של המשורר היא ההוכחה:"כִּי חָפַצְתָּ בִּי כִּי לֹא יָרִיעַ אֹיְבִי עָלָי" וכן הוכחה לצידקותו של המשורר: "אֲנִי בְּתֻמִּי" הוא תמים, צדיק ולכן זוכה בתמיכת האל. הפרק משמש כאחד מעשרת הפרקים הנאמרים בתיקון הכללי. פסוק ד' מופיע בתשליך הנאמר בראש השנה. אני אמרתי - יעקב יהודה דסקל בלחן של חיים בנט באלבום שומע תפילה. מדיה וקבצים בנושא תהילים מ"א בוויקישיתוף תהילים מ"א מתוך פרויקט 929 מזמור מ"א במוקד התהילים הארצי סדר תשליך נוסח ספרד
I Believe in Father Christmas

I Believe in Father Christmas הוא שיר מאת המוזיקאי האנגלי גרג לייק עם מילים שנכתבו בידי פיטר סינפילד. אף על פי שלעיתים קרובות הוא מסווג כשיר חג המולד, זו לא הייתה כוונתו של לייק. הוא אמר שהוא כתב את השיר במחאה על ההתמסחרות של חג המולד. סינפילד, לעומת זאת, אמר שהמילים הן על אובדן התמימות ועל אמונת הילדות. השיר הופץ ב-1975, והגיע למקום השני במצעד הסינגלים הבריטי, למקום ה-17 במצעד הסינגלים האירי, ולמקום ה-98 באוסטרליה. לייק כתב את השיר בביתו במערב לונדון, לאחר שכיוון את המיתר התחתון של הגיטרה שלו ממי עד רה. בעוד ש-"I Believe in Father Christmas" מביע התנגדות להתמסחרות של חג המולד, הוא התפרש לא פעם כשיר אנטי-דתי, ובגלל זה, לייק הופתע מהצלחתו. הוא התראיין למגזין מוג'ו ודיבר על כך. במרוצת השנים, הוקלט השיר עשרות פעמים בידי אמנים שונים: בשנת 2008, הוציאה הזמרת-יוצרת הבריטית שרה ברייטמן את אלבום חג המולד הראשון שלה, A Winter Symphony, במסגרתו הקליטה את "I Believe in Father Christmas". מידע על היצירה "I Believe in Father Christmas" באתר מיוזיק בריינז גרסאות נוספות ל"I Believe in Father Christmas" באתר SecondHandSongs discography, www.greglake.com songsouponsea, www.songsouponsea.com The Irish Charts - All there is to know, irishcharts.ie Kent, David (1993). Australian Chart Book 1970–1992 (illustrated ed.). St Ives, N.S.W.: Australian Chart Book. p. 172. ISBN 0-646-11917-6. Greg Lake (January 2011). "I Believe in Father Christmas" (PDF). Uncut. pp. 28–30. Greg Lake – I Believe in Father Christmas, נבדק ב-2022-01-30 A Winter Symphony, 2008-01-01, נבדק ב-2022-01-30
יוסי מור (מנהל)

יוסי מור (נולד ב-1952) הוא מנהל ישראלי שכיהן כמנכ"ל רכבת ישראל בין השנים 2004–2005. לאחר שירותו הצבאי החל מור את עבודתו ברכבת ישראל בשנות ה-70 כעובד מסילה ובהמשך בתפקידים מגוונים, הבכירים שבהם היו מנהל מרחב דרום משנת 1991, מנהל מרחב צפון משנת 1995, משנת 1998 סמנכ"ל תשתיות ומשנת 2003 משנה למנכ"ל. טרם מינויו למנכ"ל ביוני 2004 שימש שמנכ"ל בפועל במשך מספר חודשים. בתקופת כהונתו כמנכ"ל בפועל חל שיפור בזמני דיוק הרכבות והוא החל בגיבוש תוכנית לשיפור השירות. ביולי 2005 הודיע מור על פרשתו מסיבות אישיות, כאשר ברקע גל תאונות ובהן אסון רבדים שהתרחש פחות מחודש טרם הודעתו. מספר ימים לאחר הודעתו על פרישה חזר בו מור והודיעו לשר התחבורה מאיר שטרית כי אין בכוונתו לפרוש. מספר ימים לאחר מכן עזב סופית. מור מתגורר בנהריה, נשוי ואב ל-3. אפרתי, עידו (2004-05-24). "יוסי מור מונה למנכ"ל רכבת ישראל". Ynet. נבדק ב-2022-01-31. ניסים, גל (2005-07-19). "מנכ"ל הרכבת, יוסי מור, התפטר בעקבות גל התאונות". Globes. נבדק ב-2022-01-31. מנכ"ל הרכבת הפורש, יוסי מור: אני חוזר בי מהתפטרותי - וואלה! כסף, באתר וואלה!, ‏2005-07-31 שרון קדמי, הנהלת רכבת ישראל אסרה על המנכ"ל המתפטר, יוסי מור, להיכנס לתחומה; טוענת כי התפטרותו לא ניתנת לביטול, באתר הארץ, ‏1 באוגוסט 2005 שרי מקובר-בליקוב, ראיון עם יוסי מור, באתר nrg‏, 6 באוגוסט 2005
סמואל לינו

סמואל דיאס לינו (בפורטוגזית: Samuel Dias Lino; נולד ב-23 בדצמבר 1999 בסנטו אנדרה שבברזיל) הוא כדורגלן ברזילאי המשחק בעמדת קשר כנף בקבוצת אתלטיקו מדריד מהלה ליגה. לינו החל את הקריירה המקצוענית שלו בסן ברנרדו הברזילאית. ב-30 ביוני 2019 חתם בז'יל ויסנטה מליגת העל הפורטוגלית. ב-3 באוגוסט ערך את הופעת הבכורה שלו במועדון, בניצחון 2–3 על אווש. ב-17 באוגוסט ערך את הופעת הבכורה שלו בליגה, בהפסד 0–3 למוריירנסה. ב-2 בפברואר 2020 הבקיע את שער הבכורה שלו בליגה, בהפסד 1–5 למוריירנסה. בשתי עונותיו הראשונות במועדון ערך 53 הופעות ליגה, בהן הבקיע 11 שערים. ב-8 בינואר 2022 חתם באתלטיקו מדריד, וב-28 ביולי 2022 הושאל לוולנסיה. ב-4 בספטמבר כבש שער בכורה בניצחון 1–5 על חטאפה. סמואל לינו, באתר Transfermarkt סמואל לינו, באתר Soccerway סמואל לינו, באתר BDFutbol סמואל לינו, באתר WorldFootball.net סמואל לינו, באתר FootballDatabase.eu סמואל לינו, באתר ESPN
דומה (מלאך)

בספרות חז"ל, דומה הוא שמו של המלאך הממונה על רוחות המתים. בתלמוד רמזו שמו של המלאך בפסוק "משא דומה, אלי קורא משעיר". מהרש"א מבאר שאף שלפי פשוטו, דומה הוא שם אומה כמו שנאמר "ומשמע ודומה", אבל הוא מבני ישמעאל, ולא ייתכן בו "קורא משעיר", ולכן דרשוהו על שמו של המלאך דומה. בתלמוד, במסכת סנהדרין, מובא בשמו של רבי יוחנן: "אותו מלאך הממונה על הרוחות - דומה שמו". שם המלאך מוזכר גם במסכת ברכות, שם פירש רש"י שמלאך זה ממונה על המתים. בספר הזוהר מוזכר המלאך דומה שהוא ממונה על בתי הקברות, ושרם של מצרים ושל גיהנום. במדרש מובא שכשנכנסת השבת, המלאך דומה, שממונה על הנפשות, מכריז להן לצאת מהגיהנום. תלמוד בבלי, מסכת סנהדרין, דף צ"ד, עמוד א'. ספר ישעיהו, פרק כ"א, פסוק י"א. ספר בראשית, פרק כ"ה, פסוק י"ד. תלמוד בבלי, מסכת ברכות, דף י"ח, עמוד ב'. מדרש הנעלם בספר הזוהר, חלק א', דף קכ"ד, עמוד א'. ספר הזוהר, חלק ב', דף י"ח, עמוד א'. מובא בספר מכלול המאמרים והפתגמים (הוצאת מוסד הרב קוק, ירושלים תשכ"א, כרך א, עמוד 509) בשם בית המדרש (ילינק, ירושלים תרצ"ח) א 74.
פרידריך לאופולד, נסיך פרוסיה

פרידריך לאופולד, נסיך פרוסיה (בגרמנית: Friedrich Leopold von Preußen‏; 14 בנובמבר 1865 – 13 בספטמבר 1931) היה נסיך גרמני מבית הוהנצולרן. פרידריך לאופולד נולד ב-14 בנובמבר 1865 בברלין לפרידריך קרל, נסיך פרוסיה, ולמריה אנה, נסיכת אנהלט, בתם של לאופולד הרביעי, דוכס אנהלט ופרדריקה וילהלמינה, נסיכת פרוסיה. בגיל 10 בשנת 1875 הצטרף לצבא הקיסרות הגרמנית כקאדט, ובשנת 1885 הועלה לדרגת אובר-לויטננט. בשנת 1888 הוא הועלה לדרגת ריטמייסטר, בשנת 1890 הועלה לדרגת מיור ובשנת 1893 הוא הועלה לדרגת אוברסט. באותה שנה הועלה לדרגת גנרל-מיור, ומונה למפקד ה-Gardes du Corps, רגימנט קירסירים של חטיבת הפרשים הראשונה של המשמר. ככזה, הוא מונה למפקד רגימנט גארד דו קורפס בפוטסדאם ולקולונל הכבוד של רגימנט ההוסארים הקיסרי והמלכותי האוסטרי "פרידריך לאופולד פון פרוסיה" ה-2, שנקרא על שמו. בין השנים 1894–1898 הוא פיקד על חטיבת הפרשים ה-4 של המשמר בפוטסדאם ולאחר מכן, הועלה לדרגת גנרל-לויטננט ומונה למפקד הדיוויזיה ה-22 בקאסל. בין השנים 1900–1902 שימש כמפקח של פיקוח הפרשים הרביעי בפוטסדאם. עם הקידום לאחר מכן לגנרל חיל הפרשים וילהלם השני שחרר אותו משירות. מאז, הנסיך מימש את תפקידיו הצבאיים באופן רשמי בלבד. שירת במהלך מלחמת רוסיה-יפן (1904–1905) כיועץ במטה הרוסי. בשנת 1907 מונה למפקח הכללי של הצבא, וב-10 בספטמבר 1910 הועלה לדרגת גנרל-אוברסט. הנסיך פרידריך לאופולד היה הפטרון האחרון של הבונים החופשיים הפרוסים מבית הוהנצולרן. היה חבר מאז 1889 ב"פרידריך וילהלם צור מורגנרוטה", וב-1894 הפך לפטרון של שלוש הלשכות. במהלך מהפכת נובמבר 1918, הוא הניף דגל אדום על בקתת הציד שלו בגליניצקה ליד ברלין. הוא גם היה הבעלים של אחוזה גדולה ב-Krojanke, לאחר 1918 בפוזן-מערב פרוסיה. ב-21 ביוני 1924, החזקה אושרה על ידי בית המשפט הכללי, שם הוא נפטר שם ב-13 בספטמבר 1931. ב-24 ביוני 1889 התחתן פרידריך לאופולד בברלין עם לואיזה סופיה, נסיכת שלזוויג-הולשטיין-זונדרבורג-אוגוסטנבורג, אחותה של הקיסרית אוגוסטה ויקטוריה, אשתו של הקיסר וילהלם השני, ממנה נולדו לו ארבעה ילדים: ויקטוריה מרגרטה, נסיכת פרוסיה (1890–1923), התחתנה עם היינריך השלושים ושלושה, נסיך רויס-קסטריץ פרידריך זיגיסמונד, נסיך פרוסיה (1891–1927), התחתן עם מארי לואיז, נסיכת שאומבורג-ליפה פרידריך קרל, נסיך פרוסיה (1893–1917) פרידריך לאופולד, נסיך פרוסיה (1895–1959) מדיה וקבצים בנושא פרידריך לאופולד, נסיך פרוסיה בוויקישיתוף פרידריך קרל היה נכדו של פרידריך וילהלם השלישי, מלך פרוסיה מריה אנה הייתה נינתו של פרידריך וילהלם השני, מלך פרוסיה
פרידריך זיגיסמונד, נסיך פרוסיה (1891–1927)

פרידריך זיגיסמונד, נסיך פרוסיה (בגרמנית: Friedrich Sigismund von Preußen;‏ 17 בדצמבר 1891 – 6 ביולי 1927) היה טייס קרב גרמני במלחמת העולם הראשונה וחבר בבית הוהנצולרן. פרידריך זיגיסמונד נולד ב-17 בדצמבר 1891 בארמון גליניקה, לפרידריך לאופולד, נסיך פרוסיה וללואיזה סופיה, נסיכת שלזוויג-הולשטיין-זונדרבורג-אוגוסטנבורג, בתם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג. כמו כמה נסיכים אחרים בבית הוהנצולרן כמו היינריך, נסיך פרוסיה, פרידריך התעניין מאוד בתעופה. ב-1911, הוא החל לבנות מטוס בטירת גלניק, בתקווה לנסות אותו באביב הבא. ב-1917 הוא ואחיו פרידריך קרל הצטרפו לשירות האוויר הגרמני. מאוחר יותר באותה שנה, מת אחיו מפצעי מלחמה. הוא ואשתו היו אוהבי רכיבה וסוסים גדולים, והוא נחשב לאחד מהפרשים הטובים בגרמניה. בני הזוג בילו את רוב זמנם בגידול והכשרת סוסים באחוזת מקלנבורג שלהם, כמו גם באחוזתם בארמון גליניקה ליד פוטסדאם. הוא ואשתו היו אהובים חברתיים גדולים, ופרידריך היה פופולרי בקרב העם הגרמני. ב-5 ביולי 1927, בגיל 35 בלוצרן, שווייץ, נפל פרדריך זיגיסמונד מסוס. הוא רכב בטורניר בינלאומי; תוך כדי קפיצה קשה, הוא נפל ורגל שלו נתפסה במדרגה. לפני שהצליח להשתחרר, הסוס דרך על חזהו מספר פעמים, שבר חמש צלעות וגרם לפציעות נוספות. הוא הובהל לבית חולים סמוך, שם מת למחרת מפצעיו. גופתו הוחזרה לפוטסדאם, שם נערכה הלוויה חגיגית. השתתפו בה חברים חשובים משושלת הוהנצולרן, כולל יורש העצר לשעבר וילהלם ואחיו אייטל פרידריך, נסיך פרוסיה. הוא נקבר בארמון גליניקה, ליד אחותו ויקטוריה מרגרט, נסיכת פרוסיה . ב-27 באפריל 1916 התחתן פרידריך זיגיסמונד ב-Jagdschloss Klein-Glienicke בברלין עם מארי לואיז, נסיכת שאומבורג-ליפה, בתם של פרידריך, נסיך שאומבורג-ליפה ולואיז, נסיכת דנמרק, ממנה נולדו לו שני ילדים: לואיזה ויקטוריה מרגרט אנטוינטה זיגלינדה אלכסנדרינה סטפני תירה (1917–2009), התחתנה עם הנס ריינהולד. פרידריך קרל ויקטור שטפן כריסטיאן (1919–2006), התחתן עם ליידי הרמיוני מרי מורטון סטיוארט ואחריה עם אדלהייד פון בוקום-דולפס. מדיה וקבצים בנושא פרידריך זיגיסמונד, נסיך פרוסיה בוויקישיתוף "Prince Builds An Aero", The Washington Post, Berlin, 20 בפברואר 1911 {{citation}}: (עזרה) "Princes Join Aero Corps", The Washington Post, Amsterdam, 16 בינואר 1917 {{citation}}: (עזרה) "Prince Sigismund Dies After Riding Accident", The New York Times, Berlin, 7 ביולי 1927 {{citation}}: (עזרה) "Prussian Prince Dies; Hurt in Tournament", The Washington Post, Lucerne, Switzerland, 7 ביולי 1927 {{citation}}: (עזרה) "German Prince's Body Is Brought To Potsdam", The New York Times, Berlin, 1 ביולי 1927 {{citation}}: (עזרה) "Lady Hermione Stuart Wed to German Prince", The New York Times, Berlin, 14 בדצמבר 1961 {{citation}}: (עזרה)
ארנסט גינתר, דוכס שלזוויג-הולשטיין

ארנסט גינתר, דוכס שלזוויג-הולשטיין (בגרמנית: Ernst Günther von Schleswig-Holstein-Sonderburg-Augustenburg‏; 11 באוגוסט 1863 - 22 בפברואר 1921) היה דוכס גרמני ואחיה של אוגוסטה ויקטוריה, קיסרית גרמניה ומלכת פרוסיה. ארנסט גינתר נולד ב-11 באוגוסט 1863 בדולציג, והיה בנם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג. בשנת 1880 הוא ירש את תואר אביו כדוכס שלזוויג-הולשטיין. ב-2 באוגוסט 1898 התחתן ארנסט גינתר בקובורג עם דורותיאה, נסיכת סקסוניה-קובורג-גותה, בתם של פיליפ, נסיך סקסוניה-קובורג-גותה ולואיז, נסיכת בלגיה. סב הכלה, לאופולד השני, מלך הבלגים, לא השתתף בחתונה אבל שלח את השרשת הגדולה של מסדר לאופולד כמתנת חתונה. לבני הזוג לא היו ילדים. עם זאת, ב-11 בנובמבר 1920, ארנסט גינתר אימץ את הנסיך יוהאן גיאורג ואת אחותו הנסיכה מריה לואיזה, ילדיו של הנסיך אלברכט משלזוויג-הולשטיין-זונדרבורג-גליקסבורג. לאחר מותו ב-22 בפברואר 1921, בן דודו אלברט, נסיך שלזוויג-הולשטיין-זונדרבורג-אוגוסטנבורג ירש את התואר דוכס שלזוויג-הולשטיין. מאחר שהדוכס אלברט מת ללא ילדים, קו שלזוויג-הולשטיין-זונדרבורג-אוגוסטנבורג נכחד יחד איתו. יורשו כראש בית שלזוויג-הולשטיין היה פרידריך פרדיננד, דוכס שלזוויג-הולשטיין-זונדרבורג-גליקסבורג. מדיה וקבצים בנושא ארנסט גינתר, דוכס שלזוויג-הולשטיין בוויקישיתוף Almanach de Gotha (182nd ed.). Almanach de Gotha. 1998. pp. 135, 136. ISBN 0-9532142-0-6.
ג'ו בורו

ג'וזף (ג'ו) לי בורו (באנגלית: Joseph Lee Burrow ‏; נולד ב-10 בדצמבר 1996) הוא שחקן פוטבול אמריקאי בעמדת הקוורטרבק, המשחק בסינסינטי בנגלס מליגת ה-NFL. בורו זכה ב-2019 בגביע הייזמן לאור הישגיו בליגת המכללות. הוא נבחר ראשון בדראפט ה-NFL‏ בשנת 2020 מאוניברסיטת המדינה של לואיזיאנה. בורו נולד באיימס שבאיווה. אביו ג'ים היה שחקן פוטבול מקצועי ששיחק ב-NFL ובליגה הקנדית. בורו קיבל מלגת ספורט לאוניברסיטת המדינה של אוהיו, הוא לא נכלל בסגל קבוצת הפוטבול בעונה הראשונה ובשתי העונות הבאות שימש קוורטרבק מחליף. לאחר שסיים את לימודיו עבר ב-2018 לאוניברסיטת המדינה של לואיזיאנה. את העונה הראשונה סיים במאזן 10–3 וזכייה של הקבוצה בפיאסטה בול. עונתו האחרונה בליגת המכללות הייתה מוצלחת במיוחד הוא הוביל את הקבוצה למאזן מושלם של 15–0 וזכייה באליפות המכללות לאחר ניצחון 42–25 בגמר על אוניברסיטת קלמסון. בורו השיג בעונה זו 5,671 יארד ו-60 טאצ'דאונים במסירה בנוסך לעוד חמישה טאצ'דאונים בריצה. במשחק הגמר השיג 463 יארד ושישה טאצ'דאונים. על הישגיו עוטר בגביע הייזמן לשחקן המכללות המצטיין. בדראפט 2020 נבחר ראשון, על ידי סינסינטי בנגלס. עונתו הראשונה בקבוצה נקטעה במשחק העשירי כשקרע שתיים מרצועות ברכו והושבת לשארית העונה. עד אז השיג 2,688 יארד ו-13 טאצ'דאונים במסירה. בעונת 2021 הוביל את הבנגלס לזכייה בראשות הבית והעפלה לפלייאוף, לראשונה מאז 2015. משחק השיא שלו היה במחזור ה-16 בניצחון 41–21 על בולטימור רייבנס, בו רשם 525 יארד וארבעה טאצ'דאונים במסירה. את העונה סיים עם שיאי מועדון של 4,611 יארד ו-34 טאצ'דאונים במסירה. בפלייאוף ניצחה הקבוצה בסיבוב הראשון את לאס וגאס ריידרס 26–19 בעזרת 244 יארד ושני טאצ'דאונים של בורו. בסיבוב השני גברה בחוץ על המדורגת מספר אחת טנסי טייטאנס 19–16 במשחק בו מסר בורו ל-348 יארד ונחטף פעם אחת. בגמר חטיבת ה-AFC גברה סינסינטי בחוץ על קנזס סיטי צ'יפס 27–24. בורו הוליך את הבנגלס לניצחון בהארכה לאחר פיגור של 3–21 במהלך המשחק. בסופרבול LVI מסר ל-263 יארד וטאצ'דאון אחד בהפסד 20–23 ללוס אנג'לס ראמס. מעודכן לסוף העונה הסדירה של 2023: מאזן ניצחונות: 29 ניצחונות לעומת 22 הפסדים ותיקו אחד יחס מסירות לטאצ'דאון מול חטיפות: 97 טאצ'דאונים לעומת 37 אינטרספשנים סך הכול יארדים במסירה: 14,083 טאצ'דאונים בריצה: 10 סך הכל יארדים בריצה: 517 מאזן ניצחונות: 5 ניצחונות לעומת שני הפסדים יחס מסירות לטאצ'דאון מול חטיפות: 9 טאצ'דאונים לעומת 4 אינטרספשנים סך הכול יארדים במסירה: 1,826 טאצ'דאונים בריצה: 1 סך הכל יארדים בריצה: 101 מדיה וקבצים בנושא ג'ו בורו בוויקישיתוף ג'ו בורו, ברשת החברתית אקס (טוויטר) ג'ו בורו, ברשת החברתית אינסטגרם ג'ו בורו, באתר הליגה NFL.com ג'ו בורו באתר pro-football-reference.com ג'ו בורו באתר גביע הייזמן